Ego Guillelmus, comes Cabilonensis, notum facio, omnibus futuris et presentibus, quod Bartholomeus de Genestei, per manum meam, taliter concordavit de querelis que inter ipsum et monachos Firmitatis erant. Bartholomeus dedit dedit(sic) Deo et sanctę Marię et monachis de Firmitate, pro injuriis quas eis fecerat, quicquid habebat in mea potesta [de] Sanctę Helenę, et de vavra, et in terra de Broil, sine ulla retentione, preter hoc quod de alieno dominio ibi tenebat; quod tamen et ipsum, pro decem annos monachis in pace garentire debet. Si vero, infra decem annos mortuus fuit, quicquid juris in predictis territoriis habebat, in perpetuum domui Firmitatis in pace dimittit. Propter hoc, [si] absque excommunacione mortuus fuit, tamen pro eo quantum pro monacho faciant. Hujus rei sponsorem pacis me esse fecit, ut pro posse meo si Bartholomeus ipse conventionem fregerit, monachis sim in adiutorium. Hoc autem factum est anno dominicę Incarnationis Mo C LXXX, coram testibus, et sigillo meo conventionis hujus carta munita. Testes : Hugo prior Firmitatis et Guillelmus cellerarius, in quorum manu factum fuit; Letaldus monacus; Durannaus Costables conversus; Gaufridus presbyter de Jamblia; Guillelmus de Tilia; Jocerannus de Marinei; Bertrannus Laura; Jocerannaus Rigufer; Hugo de Giliaco; Robertus Vezianus; Petrus de Buxi.